যাঁকে ঘিরে জিয়া খানের মৃত্যু আরও মর্মান্তিক হয়ে উঠেছিল, সেই সূরজ পাঞ্চোলি কি ভুলে গিয়েছেন জিয়াকে? তাঁর সেই প্রেমিকা, যে আজ এই পৃথিবীতে নেই। কিন্তু এই দেশের অনেকের মনের মধ্যে রয়ে গিয়েছে সেই গভীর চোখ দুটো। সূরজ কি সেই চোখ, সেই দিনগুলি একেবারে ভুলে গিয়েছেন? হয়তো বা।
কেননা, বলিউডে জোর গুঞ্জন, জিয়া-পর্ব অনেকটা পিছনে ফেলে এসে সূরজ আজ নতুন সম্পর্কের অংশ। অন্য অংশের নাম? অনেকে চেনেন, অনেকে এখনও নন। নাম, মাওরা হোকেন। পাকিস্তানের অভিনেত্রী। ‘‘সনম তেরি কসম’’ ছবিতে যাঁকে সম্প্রতি দেখা গিয়েছে।
ছবিটি বক্স অফিসে মোটেই ভাল চলেনি। তবে মাওরা কিন্তু একটু একটু করে বলিউডে ডানা মেলতে শুরু করেছেন। ইতিমধ্যেই দু’টি প্রজেক্টে সই করেছেন। টুইটারে সূরজ বলেছেন, ‘‘সব বাজে কথা।’’ কিন্তু তাতে জল্পনায় দাঁড়ি পড়ছে না। রণবীর কপূরের অন্ধ ভক্ত মাওরার তরফে অবশ্য এ নিয়ে কোনও প্রতিক্রিয়া আসেনি।
আরও পড়ুন
জিয়া খান মামলায় সুরজের শুনানি স্থগিত